Beszámolók 2015 összesített

Akolitus


Az előző évekhez hasonlóan ebben az évben is igyekeztünk szolgálatainkat szentmisék, istentiszteletek előkészítése és az azokon való tevékeny részvétel, stb. jól végezni.


Minden hónap vége felé tartunk összejövetelt, amikor megbeszéljük az elmúlt időszak tapasztalatait, valamint az elkövetkezendő hónap feladatait és a szentmiséken való részvétel, továbbá az első pénteki áldoztatás beosztását. Az év folyamán minden szombaton elmentünk az Acél utcai Idősek Otthonába, ahol áldoztatással egybekötött igeliturgiát tartottunk, havonta általában egy alkalommal pedig szentmise volt. Első pénteken elmentünk megáldoztatni a templomba eljönni nem tudó beteg híveket.

A keddenkénti szentségimádási napokon vezettük a reggeli és az esti zsolozsmát. Ebben a legnagyobb részt Farkas László vállalta. Nagyböjtben a keresztúti ájtatosságot, májusban a litániát, októberben a Rózsafüzér imádságot vezettük. Amikor szükség volt rá, temetési szertartást is végzett Babiczki András és T. Kis László. Egyházközségünk más csoportjainak tagjaként azok összejövetelein, munkájában is részt vettünk. Létszámunk hat fő, és még áldoztatóként besegít Vass Józsefné. Köszönjük segítségét, valamint köszönjük a ministránsok, sekrestyések, kántorok, énekkar, irodai dolgozók és minden kedves hívő segítségét szolgálatunkban.


Annak ellenére, hogy jelenleg hat fős a csoportunk, mégis többször adódott olyan helyzet, hogy munkahelyi, családi elfoglaltságok, vagy sajnos betegség miatt egyes tagokra időnként nagyobb teher hárult. Itt szeretném megköszönni mindegyik akolitus testvéremnek a kitartását és a hűségét a szolgálatokban.


Továbbra is nagyon szeretnénk, ha legalább 2-3 fővel bővülhetne a csoportunk. Itt is szeretném kérni a kedves testvéreket, hogy aki kedvet érez az oltár körüli szolgálat iránt és szívesen bekapcsolódna ebbe a munkába, az jelentkezzen plébános atyánál. Nagy szükségünk lenne továbbá szombatonként az Acél utcában segítő munkatársakra, akik a betegágyaknál segítenének felkészíteni együtt imádkozással és beszélgetéssel a betegeket a szentáldozáshoz. Már az is nagy segítség lenne, ha csak havonta egyszer vagy alkalmanként tudnának segíteni.

Hálát adunk Istennek az elmúlt év minden kegyelméért, és kérjük bizalommal, hogy segítsen minket a jövő évi szolgálatainkban is.

Szeged, 2015. december 23.

Ocskó Géza

akolitus
Cserkész
Az 550. sz. Márton Áron Cserkészcsapat létszáma 81 fő, melyből kb. 81 fő az aktív cserkészünk. Csapatunk 3 rajban végezte munkáját, mely 11 őrsből áll. Foglalkozásinkat hetente tartottuk meg. Ebben az évben két új őrssel bővült csapatunk. 5 új őrsvezetőt képeztünk ki. Az év során volt 3 rajportyánk, egy kiscserkész tanyázásunk Öttömösön és egy cserkésztáborunk Gerencsérpusztán. E mellett minden őrs volt saját őrsi portyán. Rendeztünk februárban egy csapatfarsangot és novemberben egy csapatgyűlést. Csapatunk aktívan részt vett a 11. Árvízi Emléknapon a Dóm téren. Cserkészeink szerveztek egy keresztutat és részt vettek az adventi rorátékon is. Minden hónapban volt egy csapatmisénk.

Hitélet

Kereszteltek száma:
2015
(2014)

1 év alatti
22
(17)

1 és 7 év közötti
7
(18)

7 éven felüli
12
(6)


41
(41)
Bérmálás szentségében részesültek száma:
7
Elsőáldozók száma: 18
Ebből felnőtt: 
2

Házasságkötések száma:
4

Mindkét fél katolikus volt:
4


Vegyesházasság és szanáció: 
0
Elhunytak (temetések) összesen:
36

Férfiak összesen:
14
Ebből szentségekkel ellátva: 3


Nők összesen
22
Ebből szentségekkel ellátva: 7

Közösségünk elkötelezett építői: Kovács Zsuzsa, Sulyok Mihályné Vicuska néni és Gálfi Sándorné Márti néni

Hitoktatás:

RÉSZLETESEN A HITOKTATÓK BESZÁMOLÓJÁBAN

Szeged, 2015. december 30.

Hitoktatás

A Szent Gellért Plébánia szervezésében a következő intézményekben folyik hitoktatás:

· Apor Vilmos Közösségi Ház: (óvodás és általános iskolás korosztály részére);

Hitoktató: Zólyomi Norbert

· Szeged és Térsége Bárczi Gusztáv Egységes Gyógyped. Módszertani Intézmény: 57 fő

Hitoktató: Szögi Ildikó

· Bonifert Domonkos Általános Iskola: 45 fő. Hitoktató: Zólyomi Norbert

· SZTEJKI Weöres Sándor Általános Iskolája: 110 fő. Hitoktató: Szögi Ildikó

· Tarjáni Óvoda: 19 fő; Hitoktató: Rákos Zoltánné

· Rókás Óvoda: 15 fő; Hitoktató: Szögi Ildikó

·  SZMJV Dr. Waltner Károly Otthon: 8 fő (Agyagos u.); Hitoktató: Tóthné Pattogató Judit

Hittanosok összlétszáma: 254 fő.

Hittanos programok a 2015-ös évben:

· Elsőáldozók felkészítése:

· 2015. február-június: havi egy alkalommal találkoztunk a gyerekekkel és szüleikkel, szeptembertől pedig heti rendszerességgel.

· 2015. június 14-én volt a Te Deum. A tanévet a szentmise után közös fagylaltozással zártuk a templom előtti téren.

· 2015. szeptember 6-án volt a Veni Sancte.

· 2015. október 4-én mutattuk be a leendő elsőáldozókat a közösség előtt.

· 2015. október 11-én volt a Miatyánk és Hitvallás szövegének ünnepélyes átadása a gyerekek részére.

· 2015. október 18-án a jelöltek megkapták a keresztet, megváltásunk szimbólumát.

· 2015. október 25-én kereszteltük meg azokat, akik még nem részesültek a keresztség szentségében.

· 2015. november 7-én lelki napot tartottunk az elsőáldozók részére. Ennek programja: játék, vetélkedő, tablókészítés, diameditáció. A „tabló” egy terített asztalt ábrázolt, jelezve, hogy Jézus Krisztus egy közös asztalhoz hív bennünket. A napot egy padlóképes foglalkozással zártuk, melyet Lippainé Tandari Rózsa domaszéki hitoktató vezetett A szentmise súlya címmel. A gyerekek figyelmét játékosan irányítottuk arra, hogy milyen fajsúlyos eseményen vesznek részt hamarosan.

· 2015. november 21-én volt első szentgyónás.

· 2015. november 22-én volt az elsőáldozás.

· Az elsőáldozók létszáma: 16 fő volt.

· Idei hittanos táborunkat július 13-15. között tartottuk. A tábor mottóját az egyik programunk a padlóképes foglalkozás ihlette: „Isten szívében mindenkinek helye van.” A foglalkozások témája A megszentelt élet éve kapcsán Assisi Szent Ferenc élete volt. A szent életével ismerkedtünk különböző foglalkozásokon keresztül: film, játék, beszélgetések, kézműves. Táborunknak az Apor Vilmos Közösségi Ház adott otthont. Az Egyházmegye támogatásával és a szülők által fizetett hozzájárulásokból valósítottuk meg.

· Immár hagyománnyá vált, hogy a Weöres Sándor Általános Iskola napközis csoportjai Nagyböjtben és Adventben ellátogatnak templomunkba egy kis lelki töltekezésre.

· A pásztorjátékot idén a hitoktatók szervezésében az elsőáldozó gyerekek részvételével szerveztük meg, amit Karácsony napján adtunk elő templomunkban. A pásztorjátékkal az Acél utcai Otthon idős lakóit is megörvendeztettük karácsony előtt néhány nappal.

Szögi Ildikó

hitoktató
Irgalmasság imacsoport


Az Irgalmasság imacsoport 2011 decembere óta működik. Az imacsoport létrejöttét a plébánia által szervezett családos lengyelországi zarándoklat adta, ugyanis a csoporttal meglátogattuk az Irgalmasság templomát Krakkóban. Ott, akkor szentmise keretében imádkoztunk az itthon maradottakért, azokért, akik betegség, vagy idős koruk miatt nem tudtak velünk tartani a zarándoklatra. Egyik este Krakkóban egy szobában összegyűltünk páran, és elmondtuk az irgalmasság rózsafüzért. Hazatérésünk után alaposabban tájékozódtunk az Irgalmasság templom felépítésének körülményei felől, Fausztina nővér életéről, és szentté avatásáról, valamint a II. János Pál pápa által a katolikus egyházba bevezetett Irgalmasság vasárnapjának történetéről. Ezek ismeretében többen elhatároztuk, hogy minden szombaton az Irgalmasság rózsafüzért imádkozzuk betegeinkért, haldoklóinkért, és részletekben megismerkedünk Szent Fausztina nővér életével.


Ebben az évben is rendszeresen, szombatonként találkoztunk és imádsággal segítettük betegeinket.


2015. decemberében Ferenc pápa meghirdette az Irgalmasság évét, ami különösen nagy öröm számunkra, hogy a pápa szándékával egységben, imádsággal szolgálhatunk.

Szeretettel várunk minden testvérünket, aki velünk együtt szeretne imádkozni beteg ismerőséért, családtagjáért. Az imaalkalmak szombatonként a szentmise előtt negyed 6 -kor kezdődnek.

Karitász

A csoport létszáma: 10 fő

A rendszeresen támogatott családok illetve egyedülállók száma: 70

Használt ruhákkal több száz rászorulót segítettünk.

Bevételek:

Szent Antal persely:
113.430 Ft

Szent Erzsébet napi gyűjtés:
27.530 Ft

Célzott gyűjtés gyermekétkeztetésre:
219.840 Ft

Adomány karitász célokra:
11.000 Ft

Karitász Központ pályázata:
70.000 Ft

Összesen:
441.800 Ft

Kiadások:

Húsvéti élelmiszer csomag:
15.180 Ft

Karácsonyi csomag (64 db):
48.230 Ft

Gyermekétkeztetésre:
195.630Ft

Beiskolázási segélyre (pályázat):
100.000 Ft 

Összesen:
359.040 Ft

A Húsvét előtti élelmiszergyűjtés (162 kg) kiegészítésére 15.000 Ft-ot fordítottuk. Ebből 30 család részére készítettünk élelmiszer csomagot.

Szent Erzsébet napon 300 db Erzsébet kenyeret osztottunk ki az Egyházmegyei Karitász Központ ajándékaként.
Karácsonyi csomagunk (64 db) főként alapvető élelmiszerekből, édességből és tisztálkodó szerekből állt, erre költöttük a persely bevétel nagy részét. A vásárláshoz jelentős összeggel járult hozzá egy vállalkozó, a költségek kb. ¾-ét ő állta (1 csomag értéke kb. 5.000 Ft). A csomagokba kerülő mézet szintén egy kisvállalkozó adományának köszönhetjük. A karácsonyi csomagot gazdagította egy ügyes kezű asszony 24 db kézi kötésű gyermek mellénnyel.

A csomagok elkészítésében és kiszállításában, programjaink lebonyolításában sokan segítettek, többek között a hitoktatók, a hittanosok, a Katona Nándor Közösség, a liturgikusok, a cserkészek.

Az országos Karitász Központ jóvoltából 1 család kapott fél éven keresztül havi 2 csomag babapelenkát.

A hagyományos Karácsonyi Karitász Vásár, ill. az Egymillió csillag a szegényekért akció bevételéből 2 családnak téli fűtési költségeihez szeretnénk segítséget nyújtani. Önkénteseink aktívan részt vettek a karácsonyi alkotóház munkájában és a vásár lebonyolításában.

A Karitász Központ pályázatán nyert összegből 10 családnak (20 gyermek) nyújtottunk beiskolázási segélyt (összesen 100.000 Ft értékben).

Folytattuk a „Tarjánvárosi közösség a gyermekek ebédjéért” nevű akciónkat. Erre a célra az eddigieknél többet, 195.630 Ft-ot költöttünk, két iskolában 4 gyermek étkezését fizettük egész éven át. 

Köszönjük a kedves hívek hűséges anyagi támogatását, ami lehetővé tette programjaink megvalósítását.

Közösségünk segítőkészségét mutatja az is, hogy az országos felhívásra rendezett gyűjtésből 137.000 Ft-ot tudtunk átutalni Kárpátaljára az ottani rászorulók részére.

Továbbra is folytattuk a karitász ügyeletet. Minden második szerdán két-három önkéntesünk várta a segítséget kérő testvéreket. Az év során is több ízben szállítottunk a felhalmozódott használt ruhákból más karitász csoportoknak. Néhány esetben használt bútor közvetítésében segítettünk.

A Lipóti Pékség által rendszeresen felajánlott kenyeret és péksüteményt a nagyobb családok között osztottuk szét.

A Sándor Csárda adományából 50 adag halászlé került kiosztásra Karácsonykor. 

Csoportunk részt vett a Karitász Központ által szervezett egyhetes napközis nyári tábor lebonyolításában. Egy napot a Borbála fürdőben, egyet pedig a Közösségi Házunkban töltöttek a különböző plébániákról jövő gyermekek.

December 24-én a vigília szentmise után agapét rendeztünk a kisgyermekes családoknak és a magányosoknak. Csoportunk segített a tanévzáró, a búcsú és az elsőáldozás utáni agapék lebonyolításában is.

Nagy örömünkre szolgált, hogy csoportunk egyik tagja, Papp Ilona Caritas Hungarica Díj elismerésben részesült (október 10.).

2015. december 28.

(Dr. Miseta Mária)
Karitász csoport vezető

Katona Nándor Közösség

Közösségünk a nyarat kivéve minden pénteken 18:30-20:30-ig hittan jellegű foglalkozást tart az Apor Vilmos Közösségi Ház Szent Anna termében, miközben a nagyobb gyerekek a kisebbekkel játszanak.

Idén augusztusban Kismarosra szerveztünk családi táborozást a Kanyar tanyai ifjúsági szállásra. Volt lelkinapunk a helyi nővérekkel az elköteleződés témakörében, sok-sok kirándulás, túra a környéken, és természetesen sokat fürödtünk a Dunában.

Kezdeményezésünkre, plébános atya támogatásával, idén újítottunk a templomi Betlehem kialakításában. Az vezérelt bennünket, hogy hátha szívesen megállnak gyermekek-felnőttek egyaránt a csuhéból készült betlehemi szereplők előtt.

Közösségi Ház

A Közösségi Ház fő feladata változatlanul, a megfelelő hely és körülmény biztosítása az ott folyó lelki életünket szolgáló munkához.

A hittanos csoportok száma jelentősen csökkent mivel az iskolai hitoktatás lehetőségei megváltoztak. Jelenleg 2 csoport működik a Közösségi Házban.

Változatlanul hiányzik a Baba-Mama Klub.

Egyéb közösségi foglalkozás 6 csoportban történik.

A Közösségi Házban folyó cserkész őrsi foglalkozások száma nem, de létszámuk nőtt.

Az esetenkénti foglalkozásokat az alábbi csoportosítás foglalja össze.


2015
(2014)
Egyházi munkánkat szolgáló megbeszélés, rendezvény:
6
(4)

Cserkész rendezvények (továbbképzések, csapatgyűlések stb.)
3
(5)

Elsőáldozók bérmálkozók lelki napja felkészítése
5
(2)

Piarista diákok lelkigyakorlata
1
(1)

Karolinás gyermekek lelkigyakorlata
1
(1)

Plébániai lelkigyakorlat
1
(1)

Szórakoztató rendezvények
3
(1)

Egészségmegőrző torna
145
(150)

Családi rendezvény, ünnep
14
(4)

Karitasz régiós nap
1
(1)

Szállást adtunk
251 főnek
(259)

Vendégéjszakák száma
456
(432)

Cserkész bennalvás
4
(2)

Cursillo
7
(9)

Az éves kazánkarbantartás megtörtént.

A Közösségi Házban folyó munkát 10-13 önkéntes segíti.

A Közösségi Házban folyó munkánkat segítő adományok összege: 1.161.505 Ft.
Ez az elmúlt évinél (1.063.540) 97.965 Ft-tal több az előző évinél, vagyis a 109,21%-a.

Papp Ilona

Mustármag közösség

A Mustármag Katolikus Közösség 2,5 éve alakult az új evangelizáció jegyében. Heti rendszerességgel találkozunk (csütörtök 18:00) és jelenleg 11 tagot számolunk. A közösség célja, hogy tagjait bátor tanúságtevő életre nevelje magánéletükben és közösségi szinten egyaránt.

Alkalmainkon Szentírás alapú, kérügmatikus tanítványképzést és evangelizációs iskolát élünk meg együtt.

Tagjaink közül többen is folytatunk konkrét evangelizációs szolgálatot: a Karolina Iskolában Szülők Iskolája néven, illetve részt veszünk egy vajdasági misszióban is.

Nyitottak vagyunk bárki felé, aki szeretne növekedni a tanúságtevő életben és szeretné mélyíteni személyes kapcsolatát Istennel.

Tarjányi Anita

Nyugdíjas Klub

január 30.

Vendégünk volt dr. Suták Gizella reumatológus szakorvos, akitől magyarázatot kaptunk arra, hogy miért fáj, és miért nem akar működni kezünk-lábunk, derekunk, tehetünk-e ellene valamit.

február 7.

Műsorral szerepeltünk a plébániai farsangon, mi voltunk a „Falu szája menyecskekórus”, ennek megfelelően vidám dalocskákat adtunk elő.

február 26.

Mit jelent számomra a nagyböjti időszak? címmel – gondolatébresztő felolvasást követően – beszélgettünk a témáról.

március 6.

A Kálvin téri református gyülekezet szervezésében, az évente megrendezésre kerülő Női Világima napon vettünk részt, kapcsolódtunk be szervesen a liturgiába.
Az imanap megrendezésében 2016. márciusban mi kerülünk sorra. Mustármag-Tarjányi Anita, Nyugdíjas Klub)

március 11.

A Városi Senior KI-Mit-TUD vers és prózamondó kategóriájának megszervezésével és levezetésel nyugdíjas klubunkat bízta meg a Senior Center. A zsűribe  Korom Ilona tanárnőt delegáltuk. A rendezvény jól sikerült. ( (Zsűritagok voltak még Dr. Antal Anikó, az Önkormányzat Művelődési Osztályának csoportvezetője, és Neparáczki Ferenc népművelő, a tápéi művelődési ház igazgatója.) (1. Márai Halotti beszéd, 2. Jean Racine Egy keresztény panasza, 3. Rabindranath Tagore Az öv)

március 18.

Az alsóvárosi templomban megnéztük a máriapócsi kegyképet, részt vettünk Kiss-Rigó László püspök által celebrált szentmisén, meghallgattuk a Szent Efrém kórus hangversenyét.

április 3.

A nagypénteki keresztutat április 3-án nyugdíjasok vezették.

április 16.

Vendégünk volt Ancsa-Molnár Hajnalka ikonfestő (karitászvezető). Az ikonfestészetről, annak szabályairól, jelentéseiről beszélt, saját képeinek bemutatásával.

május 8.

A Szegedi Vadasparkba látogattunk, ahol élményekben gazdag programokkal, kellemes sétával töltöttük az időt.

május 22.

Fodor Mónika, a Városi Somogyi Könyvtár munkatársa József Attila életéről és munkásságáról tartott rendhagyó, vetítéssel, játékkal színesített előadást.

május 25.

Plébániai családi nap programjain vettünk részt, süteményekkel járultunk hozzá a nap sikeréhez.

június 19.

A Pünkösd jelentéséről, jelentőségéről beszélgettünk A Szentlélek jelenléte életünkben címmel.

A beszélgetés után, feledésbe merülő pünkösdi népszokásokat elevenítettünk föl.

július 12.

Nótával három határon át címmel dal-nóta és operett esten vettünk részt az Újszegedi Szabadtéri Színpadon.

augusztus 30.

Budapesten a Duna Palotában 6-an meghallgattuk a nemzetközi karmesterkurzus győzteseinek záró koncertjén.

szeptember 11.

Benyik atya bemutatta az elkészült, kézzel írt Magyarok Bibliáját, beszélt az ötlet megszületésétől a kinyomtatásig eltelt idő szervezési munkáiról, eseményeiről, a résztvevők elkötelezettségéről, széles táboráról.

október 2.

Részt vettünk az Idősek világnapja alkalmából rendezett gálaműsoron az Ifjúsági Házban, melyet az Önkormányzat, valamint a Senior Center rendezett.

október 9.


A Nagyszínházban 25-en megnéztük a Víg özvegy című operettet.

október 30. 

Dr. Czagány László egyetemi docens és felesége Kínai útjukról meséltek, diavetítéssel illusztrált, élvezetes beszámoló formájában. A több száz csodálatos kép saját készítés volt.

november 27.

Zólyomi Norbert, plébániai közösségünk munkatársa, képekkel illusztrált beszámolóban ismertetett meg bennünket a Ferenc pápánál tett zarándoklatról, az ott átélt benyomásokról, a kézzel másolt Biblia fogadtatásáról.

Vendégünk volt Sikula Szabolcs tanár úr, az Idősügyi Tanács tagja, akitől hasznos életvezetési tanácsokat kaptunk.

december 16.

A Kisszínházban önkormányzati rendezésű Nyugdíjas Karácsonyi Gálaműsoron vettünk részt. Figyelmes rendezés (pogácsa, ásványvíz, ajándékcsomag), színvonalas műsor (Király-König Zeneiskola és a Dugonics András Piarista Gimnázium tanulói és tanárai).

december 19.

Nyugdíjas közösségünk évzáró, évértékelő rendezvénye, karácsonyi ünnepi műsorral egybekötve.

Hangulatát a Lumen együttes csodálatos zenéje határozta meg.

Lakóné Varga Mária

Sajtó- és Kommunikációs munkacsoport

Személyi változás: A Szőlőfürt szerkesztését továbbra is Zólyomi Norbert és Miseta Mária végzik, Tóthné Pattogató Judit „külsős”-ként sok anyagot küld a szerkesztőségnek. Besegítenek még: Bereznainé Deák Judit, Erdei Gréte, és Kis Ilona mint fotós. A Szőlő-Levél elkészítését Zólyomi Norbert végzi.

1. Szőlő-Levél


Az idén a Szőlő-Levél heti rendszerességgel, 100 példányban, vasárnaponként jelent meg. 43 számot adtunk ki összesen az 573.-nál tartunk (tavaly ez 43 és 530 volt). Júliusban és augusztusban nyári szünetet tartottunk.


A Szőlő-Levél minden héten nyomtatható formátumban felkerült honlapunkra!

2. Szőlőfürt


A Szőlőfürt 4 alkalommal jelenik meg egy évben: Nagyböjt vége (Húsvét előtt), a hittanos évet záró Te Deum környéke, a templombúcsú és Karácsony. Jelenleg a 143.-nál tartunk. Terjedelem: átlagosan 14, A/4-es méretű oldal. Példányszám: 250. Az újság önköltségi ára továbbra is: 150.- Ft. Ebben az évben a jubileumi búcsúra kiadott szám 22 oldalas volt + megjelent egy 16 oldalas, a kapun lévő plaketteket bemutató melléklet is.


A Szőlőfürt minden száma nyomtatható formátumban felkerült honlapunkra!

3. Faliújság


A kedves híveket a faliújságokra kifüggesztett hirdetményekkel ez évben is igyekeztünk rendszeresen tájékoztatni.

4. Honlap, Internet


Honlap: a menübe új pont került fel: Bibliamásolás. Ebben az összes információt megosztottuk, amely a Magyarok Bibliájának elkészítése során összegyűlt. Ennek látogatása ebben az évben jócskán (kb. 6500-zal) megemelte a belapozás számlálót.


Címünk továbbra is: www.szegedtarjanplebania.hu

Honlapunk látogatottsága (kerekített értékek):

	Év
	Belapozás (felfelé kerekítve)
	A számláló állása az év utolsó hetén

	2006
	–
	7350

	2007
	5150
	12558

	2008
	7700
	20286

	2009
	6500
	26895

	2010
	8400
	35277

	2011
	9700
	45393

	2012
	12000
	57162

	2013
	14000
	71265

	2014
	13200
	84204

	2015
	19700
	103874



Szeged, 2015-12-30

Zólyomi Norbert

Szent Mónika imacsoport

A Szent Mónika imacsoportot Kovács Zsuzsi alapította plébániánkon. Szent Mónika az édesanyák védőszentje. Szombatonként a szentmise után az Oltáriszentség előtt imádkozunk gyermekeinkért, családjainkért. Az imádságot hét közben mindenki otthon imádkozza egyénileg. Előző években az országosan szervezett imatalálkozókra plébániánkról is rendszeresen elzarándokoltunk. Ebben az évben sajnos ez elmaradt, hiszen Zsuzsi márciusban eltávozott közülünk ebből a világból. Biztosak vagyunk benne, hogy most is figyelemmel kíséri a Szent Mónika imacsoport működését és egy csoportvezetőért imádkozik.

Rákosné Rózsa

Teremtésvédelmi munkacsoport

A Magyar Katolikus Egyház teremtés hetét lezárandó október 4-én a 10 órai szentmisében hálát adtunk a TEREMTÉS nagyszerű adományáért, melynek keretében terményszentelést tartottunk.

Gazdasági beszámoló (előzetes)

	
	2014. tény (Ft)
	2015. terv (Ft)
	2015. várható tény (Ft)

	Saját bevételek:
	6.699.816
	7.080.000
	6.587.738

	Ebből (főbb tételek):
	
	
	

	Egyházi hozzájárulás
	3.472.400
	3.500.000
	3.188.785

	Perselybevétel
	1.095.120
	1.000.000
	1.377.240

	Szent Antal persely
	123.536
	150.000
	140.963

	Stóladíj, stipendium
	1.269.400
	1.300.000
	1.012.500

	Adományok
	481.780
	450.000
	384.135

	
	
	
	

	Támogatások:
	
	
	

	Egyházmegyétől
	106.000
	100.000
	58.000

	Önkormányzattól
	70.000
	2.100.000
	100.000

	TÉKA Alapítványtól
	1.500.000
	1.400.000
	1.350.000

	Pályázatokból
	4.150.000
	40.050.000
	2.900.000

	
	
	
	

	
	2014. tény (Ft)
	2015. terv (Ft)
	2015. várható tény (Ft)

	Kiadások főbb tételei:
	
	
	

	Személyi jellegű kiadások (bér, stóladíj)
	3.836.714
	3.821.200
	3.797.520

	Plébánia működése, fenntartása
	1.247.582
	1.315.000
	1.209.275

	Templom fenntartása (ostya, gyertya, virág, áram, gáz, javítások)
	786.404
	690.000
	596.523

	Közösségi Ház fenntartása (áram, gáz, víz, javítások)
	557.215
	720.000
	700.998

	Pályázati támogatásból fedezett kiadások
	666.176
	2.200.000
	3.056.664

	Karitász kiadások (élelmiszercsomagok, gyermekétkeztetés)
	392.409
	400.000
	291.684


Pénzforgalom (előzetes)

Nyitó pénzkészlet (2015. 01. 01.):

Pénztár:
300.862 Ft

Bank:
249.971 Ft

Összesen:
550.833 Ft

Záró pénzkészlet (2015. 12. 31.):

Pénztár:
100.786 Ft

Bank:
398.093 Ft

Összesen:
498.879 Ft

Szeged, 2015. december 31.

Bereznainé Deák Judit

